marsh-mellow/hindi_wikipedia huggingface dataset:
कवाध प्रथम (४८७-५३१ई.) फारस के ससानी वंश का राजा तथा फ़ीरोज का पुत्र था। इसे कवाद, कोबाद या कवात भी कहते हैं।

कवाध प्रथम अपने चाचा बलास की जगह गद्दी पर बैठा। कवाध के दीर्घ राज्यकाल का पहला वीरकार्य उन बर्बर खज्रों के विरुद्ध सफल अभियान था जो तुर्की जाति के थे और कोहकाफ लाँघकर कूर की घाटी में प्राय: धावे किया करते थे।

मजदक द्वारा स्थापित सामूहिक सत्तावादी सप्रदाय की सहायता करने के कारण कवाध को प्राय: अपना सिंहासन ही छोड़ना पड़ा। उसे गद्दी से उतार दिया गया और सूसियाना के प्रसिद्ध गढ़ में (जिसे साधारणत: 'विस्मृति का गढ़' कहते हैं) कैद कर दिया गया (४९८-५०१ई.)। उसका उत्तराधिकार उसके भाई ज़मास्प को मिला। कवाध अपनी पत्नी की मदद से कैद से निकल भागा। उसने अपनी गद्दी पर भी फिर से अधिकार कर लिया। इस बार उसने मजदकों के संबंध में बुद्धिमत्तापूर्ण व्यवहार किया, उनसे अपनी संरक्षा हटा ली और उनमें से बहुतों को बाद में मरवा तक डाला।

रोम के साथ ससानियों का जो मित्रता संबंध अब तक चला आ रहा था, उसे कवाध ने तोड़ दिया। दोनों ओर से एक दूसरे पर लगातार धावे होते रहे और इन धावों ने दोनों पक्षों को कमजोर कर भावी अरब विजयों के लिए मार्ग प्रशस्त कर दिया। श्वेत हूणों के साथ कवाध का संघर्ष प्राय: १० वर्ष (५०३-५१३ ई.) चलता रहा और उसने उनकी शक्ति प्राय: नष्ट कर दी। कवाध दूरदर्शी और शक्तिमान शासक था। तबरी का कहना है कि कवाध ने जितने नगर बसाए उतने किसी अन्य राजा ने नहीं बसाए। उसकी मृत्यु के समय ईरान की शक्ति और मान चोटी पर थे।

सन्दर्भ ग्रन्थ
 पर्सी साइक्स : ए हिस्ट्री ऑव पर्शिया (दो भाग, लंदन, १९५८)।

श्रेणी:ईरान का इतिहास
कवानम्योन (कोरीयाई: , ; उच्चारण: कवानम्योनक्वाहाकसाजोन) विश्वकोश उत्तर कोरिया में 20 भागों में प्रकाशित हुआ एक विश्वज्ञानकोश है। इस को प्रकाशक विज्ञान एवं विश्वज्ञानकोश ने 2012 में किम इल-सुंग के जन्मदिन की 100वीं जयंती वर्ष में प्रकाशित किया गया था। इस विश्वज्ञानकोश में 58,000 लेख और 9,000 तसवीरें है।

भाग

 कोरीयाई भाषा  उच्चारण  हिन्दी अनुवाद     छोसोनी योगसा  कोरीया का इतिहास    सेगेई योगसा  दुनिया का इतिहास .  छोंगछी-प्पोप  राजनीती एंव कानून    छोलहाक  दर्शन   क्योंग छे  अर्थशास्त्र   मुनहाक-येसुल  साहित्य एंव कला ..   कयोयूग-औहाक-छुलप्पानपोदो  शिक्षा, भाषाविज्ञान एंव छपाई    छोसोनी जीरी  कोरीया का भुगोल    सेगेई जीरी  विश्व का भुगोल    सूहाक  गणित   मूल्लीहाक  पदार्थ विज्ञान   हुआहाक  रासायन विज्ञान   सेनमयोनक्वाहाक  जीव विज्ञान .  छोनमुन-जीगूह्वानकयोन  खगोल शास्त्र एंव धरती ..   जोनप्पो-जोछंग-नानोगीसूल  सूचना विज्ञान, कार्य एंव नैनोप्रौद्योगिकी ....   छेगुल-गमसोग-गीगये-छोनगी-छोनजागोनयोप  खाने, छातु उद्योग, मशीन निर्माण उद्योग, बिजली उत्पादन एंव बिजली ....  हुआहाकगोनयोप-गयोनगोनयोप-गोनसोल-उनसू-छेसिन  रासायनिक उद्योग, लघु उद्योग, निर्माण, आवाजायी एंप कनेकश्न ..  नोनयोप-सानरीमयोप-सूसानयोप  खेतीबाड़ी, मछलीपालन एंव देहाती उद्योग .   इनछे-पोकोन  शारीरिक विज्ञान एंव सेहत    छेयूग  खेल

सन्दर्भ

श्रेणी:पुस्तकें
श्रेणी:ज्ञानकोश
कवि 1954 में बनी हिन्दी भाषा की फिल्म है।
 संक्षेप 
 चरित्र 
 मुख्य कलाकार 
 ओम प्रकाश
 दल 
 संगीत 
 रोचक तथ्य 
 परिणाम 
 बौक्स ऑफिस 
 समीक्षाएँ 
 नामांकन और पुरस्कार 
 बाहरी कड़ियाँ 

 

कवि
कवि कुमार आज़ाद एक भारतीय अभिनेता थे जिन्हें भारतीय सिटकॉम तारक मेहता का उल्टा चश्मा में डॉ. हंसराज बलदेवराज हाथी के किरदार के लिए जाना जाता है। 9 जुलाई 2018 को दिल का दौरा पड़ने से उनका निधन हो गया।

 जीवनी 
कवि कुमार आज़ाद का जन्म सासाराम, बिहार, भारत में हरपाल के रूप में हुआ था, लेकिन बाद में उन्होंने अपना नाम बदलकर कवि कुमार आज़ाद रख लिया। उन्हें अभिनय और लेखन में रुचि थी। 

पढ़ाई पूरी करने के बाद वह फिल्मों में अपनी किस्मत आजमाने के लिए मुंबई चले गए। अपने करियर की शुरुआत में, उन्होंने कई लघु फिल्मों में काम किया और कुछ फिल्मों में सहायक भूमिकाएँ निभाईं। उन्हें फिल्म जोधा अकबर में एक गेहूं विक्रेता के रूप में देखा गया था। उन्होंने 2001-2003 डीडी राष्ट्रीय टीवी सुपरहीरो शो जूनियर जी में एक मजाकिया पुलिस इंस्पेक्टर के रूप में अभिनय किया। उन्हें लोकप्रियता जुलाई 2008 में शुरू हुए शो तारक मेहता का उल्टा चश्मा से मिली। उन्होंने बिहार के रहने वाले गोकुलधाम सोसाइटी के निवासी डॉ. हंसराज हाथी की भूमिका निभाई। 9 जुलाई 2018 को कार्डियक अरेस्ट के कारण मुंबई में उनका निधन हो गया। उनका अंतिम संस्कार मुंबई के मीरा रोड में किया गया।

 टेलीविजन 
वर्ष दिखाना भूमिका टिप्पणियाँ 1997 घर जमाई खाद्य प्रतियोगिता में निर्णायक अतिथि भूमिका एपिसोड संख्या 59 2001-2003 जूनियर जी दरोगा 2002 चाचा चौधरी विभिन्न पात्र 2003 शरारत भाग्यशाली 2003 फ़न2श. . . 10वीं सदी के लोग जुहू बीच पर गुंडा 2004 हातिम  2006 हीरो - भक्ति ही शक्ति है धप्पी 2011 बेस्ट ऑफ़ लक निक्की जांबाज जादूगर      : 20092018 तारक मेहता का उल्टा चश्मा डॉ हंसराज बलदेवराज हाथी

 संदर्भ 

 बाहरी कड़ियाँ 

 

 
श्रेणी:बिहार के लोग
श्रेणी:२०१८ में निधन
श्रेणी:1972 में जन्मे लोग
श्रेणी:स्रोतहीन कथनों वाले सभी लेख
गुरु प्रसाद सिंह 'मृगेश' (1910 -1985), अवधी भाषा के कवि थे।

जीवन परिचय
'मृगेश' का जन्म उत्तर प्रदेश के बाराबंकी जिले के रामनगर में 12 जनवरी 1910 को हुआ था। इनके पिता का नाम गुलाब सिंह था। यह क्षत्रिय (रैकवार) परिवार से थे। अवधी भाषा की कविताओं में उल्लेखनीय योगदान के कारण इन्हें कवि गुरु मृगेश भी कहा जाता है। मृगेश जी की कविताओं में तत्कालीन सामाजिक समस्याओं के अतिरिक्त परिहास एवं ठिठोलियों को भी महत्वपूर्ण स्थान मिला है।

आपने 1938 से लेकर 1953 तक लखनऊ के आकाशवाणी केंद्र पर अवधी कार्यक्रमों से सम्बद्ध रहकर भाषा के विकास एवं प्रचार प्रसार में योगदान दिया।

आपके समकालीन कवियों में वंशीधर शुक्ल और चंद्रभूषण त्रिवेदी रमई काका का नाम आता है।

रचनायें
मृगेश ने लगभग १५ पुस्तकों की रचना की जिनमें से इनकी प्रमुख रचनायें निम्नवत हैं
अवधी
 पारिजात - इसे आधुनिक अवधी प्रबन्ध-काव्यों में प्रमुख स्थान प्राप्त है
 गाँव के गीत
 बरवै व्यंजना
 चहलारी नरेश
 चयन

उनकी प्रमुख अवधी रचनाओं में जब बिछुलि परे तौ हर गंगा और बुढ़उनू जुग बदला आदि सरल कविताएं शामिल हैं।

खड़ी बोली (हिन्दी)
 दया का दण्ड - प्रबन्ध काव्य
 मृगेश का महाभारत
 सुगीत 
 माधव मंगल 
 मृगांक

बृज भाषा काव्य
 शबरी शतक
 मुक्तक चयन

नाटक
 राजा की आन
 बैजू बाँवरा
 एकलव्य

सम्मान
मृगेश जी को सम्मान देते हुए यूनियन इण्टर कालेज रामनगर में कवि गुरु मृगेश स्मारक पुस्तकालय बनाया गया है।

सन्दर्भ

श्रेणी:अवधी
श्रेणी:कवि
कवि सम्मेलन हिंदी कवियों के काव्यपाठ का आयोजन है। जो पिछले 100 वर्षों की परंपरा है । यह साहित्य की संस्कृति भी है । यह संस्कृति वर्तमान में अलग अलग रूपों में देखने को मिल रही है । वर्तमान में तमाम शैक्षणिक संस्थानों से लगाकर थिएटर में सार्वजनिक एवं व्यक्तिगत तौर पर कार्यक्रम आयोजित किए जाने लगे है ।

 आयोजक 
हिन्दी प्रेमी पूरी दुनिया में हिन्दी कवि सम्मेलन आयोजित करवाते हैं। विश्व का कोई भी भाग आज कवि सम्मेलनों से अछूता नहीं है। भारत के बाद सबसे अधिक कवि सम्मेलन आयोजित करवाने वाले देशों में अमरीका:..-.?18074, दुबई:..35878, मस्कट, सिंगापोर, ब्रिटेन इत्यादि शामिल हैं। इनमें से अधिकतर कवि सम्मेलनों में भारत के प्रसिद्ध कवियों को आमंत्रित किया जाता है। भारत में वर्ष भर कवि सम्मेलन आयोजित होते रहते हैं। भारत में कवि सम्मेलन के आयोजकों में सामाजिक संस्थाएं, सांस्कृतिक संस्थाएं, सरकारी संस्थान, कार्पोरेट और शैक्षिक संस्थान अग्रणी हैं। पुराने समय में सामाजिक संस्थान सबसे ज़्यादा कवि-सम्मेलन करवाते थे, लेकिन इस सहस्राब्दी के शुरूआत से शैक्षिक संस्थानों ने सबसे ज़्यादा सम्मेलन आयोजित किए हैं।

कवि सम्मेलनों के आयोजन के ढंग में भी भारी बदलाव आए हैं। यहां तक कि अब कवि सम्मेलन इंटरनेट पर भी बुक किए जाते हैं।

 स्वरूप 
कवि सम्मेलन के पारम्परिक रूप में अब तक बहुत अधिक बदलाव नहीं देखे गए हैं। एक पारम्परिक कवि सम्मेलन में अलग अलग रसों के कुछ कवि होते हैं और एक संचालक होता है। कवियों की कुल संख्या वैसे तो २० या ३० तक भी होती है, लेकिन साधरणतः एक कवि सम्मेलन में ७ से १२ तक कवि होते हैं। २००५ के आस पास से कवि सम्मेलन के ढांचे में कुछ बदलाव देखने को मिले। अब तो एकल कवि सम्मेलन भी आयोजित किए जाते हैं (हालांकि उसे कवि-सम्मेलन कहना उचित नहीं है क्योंकि सम्मेलन बहुवचन में आता है, परन्तु अब ऐसे भी काव्य पाठ हो रहे हैं)। एक पारम्परिक कवि सम्मेलन में कवि मंच पर रखे गद्दे पर बैठते हैं। मंच पर दो माईकें होती हैं- एक वह, जिस पर खड़े हो कर कवि एक एक कर के कविता-पाठ करते हैं और दूसरा वो, जिसके सामने संचालक बैठा रहता है। संचालक सर्वप्रथम सभी कवियों का परिचय करवाता है और उसके बाद एक एक कर के उन्हें काव्य-पाठ के लिए आमंत्रित करता है। इसका क्रम साधारणतया कनिष्ठतम कवि से वरिष्ठतम कवि तक होता है।

 सन्दर्भ 

इन्हें भी देखें
कविता
काव्य
मुशायरा

श्रेणी:संस्कृति
श्रेणी:कविताएँ
कवि वह है जो भावों को रसाभिषिक्त अभिव्यक्ति देता है और सामान्य अथवा स्पष्ट के परे गहन यथार्थ का वर्णन करता है। इसीलिये वैदिक काल में ऋषय: मन्त्रदृष्टार: कवय: क्रान्तदर्शिन: अर्थात् ऋषि को मन्त्रदृष्टा और कवि को क्रान्तदर्शी कहा गया है। "जहाँ न पहुँचे रवि, वहाँ पहुँचे कवि" लोकोक्ति प्रसिद्ध है।

 कुछ प्रसिद्ध कवि 
 महादेवी वर्मा 
 जयशंकर प्रसाद 
 सूर्यकांत त्रिपाठी निराला 
 सुमित्रानंदन पंत 
 सुभद्रा कुमारी चौहान 
 रामधारी सिंह दिनकर 
 भवानी प्रसाद मिश्र
 नागार्जुन
 अज्ञेय 
 हरिवंश राय बच्चन 
 गोपाल दास नीरज 
 प्रदीप

 शायर 
शायरी लिखने वाले कवि को शायर कहा जाता है। शायरी भारतीय उपमहाद्वीप में प्रचलित एक कविता का रूप हैं जिसमें हिन्दी-उर्दू भाषाओँ में कविताएँ लिखी जाती हैं।    ,  ,  , 2005,  978-81-87644-73-6 
 
 कुछ प्रसिद्ध शायर 
 अमीर ख़ुसरो
 अशफाक उल्ला खाँ वारसी 'हसरत'
 दुष्यंत कुमार
 निदा फ़ाज़ली
 पण्डित राम प्रसाद 'बिस्मिल'
 बहादुर शाह ज़फ़र
 मिर्ज़ा ग़ालिब
 मीर तकी "मीर"
 मुहम्मद इक़बाल
 राहत इन्दौरी
 कुँवर बेचैन
 मुनव्वर राणा

 इन्हें भी देखें  
कविशिक्षा
काव्य
कविता
महाकाव्य
कवि सम्मेलन
काव्यशास्त्र
शायरी

सन्दर्भ

कवि
श्रेणी:शायर
श्रेणी:शायरी
श्रेणी:हिन्दी
श्रेणी:उर्दू
श्रेणी:संगीत
श्रेणी:कवि
श्रेणी:कला व्यवसाय
कविकुलगुरु कालिदास संस्कृत विश्वविद्यालय महाराष्ट्र के रामटेक में स्थित एक संस्कृत विश्वविद्यालय है।
स्थापित-1997
आदर्श वाक्य-राष्ट्रहिताय संस्कृतम्

बाहरी कड़ियाँ
कविकुलगुरु कालिदास संस्कृत विश्वविद्यालय का जालघर

श्रेणी:महाराष्ट्र के विश्वविद्यालय
कविता कुसुमांजलि  मैथिली भाषा के विख्यात साहित्यकार जयमंत मिश्र द्वारा रचित एक कवितासंग्रह है जिसके लिये उन्हें सन् 1995 में मैथिली भाषा के लिए साहित्य अकादमी पुरस्कार से सम्मानित किया गया।

 सन्दर्भ 

श्रेणी:साहित्य अकादमी द्वारा पुरस्कृत मैथिली भाषा की पुस्तकें
कविता कृष्णमूर्ति (जन्म:1958) भारतीय सिनेमा की एक महत्वपूर्ण पार्श्वगायिका है। कविता जब आठ साल की थीं तो उन्होंने एक गायन प्रतियोगिता में प्रथम पुरस्कार जीता। तभी से वह बड़ी होकर एक मशहूर गायिका बनने का सपना देखने लगी थीं। 2005 को उन्हें पद्मश्री से पुरस्कृत किया गया।कविता को चार फिल्मफेयर बेस्ट फीमेल प्लेबैक सिंगर अवार्ड्स से सम्मानित किया गया। उनके लिए एकोलेड्स में स्टारडस्ट मिलेनियम 2000 अवार्ड्स में "बेस्ट सिंगर ऑफ़ द मिलेनियम" अवार्ड, अंतर्राष्ट्रीय हिट फिल्म देवदास से डोला रे डोला के लिए जी सिने अवार्ड 2003 शामिल है और वह बॉलीवुड अवार्ड की दो बार प्राप्तकर्ता हैं।

प्रारम्भिक जीवन
हिंदी सिनेमा जगत की लोकप्रिय पार्श्व गायिका कविता का जन्म 1958 में नई दिल्ली में हुआ। संगीत की प्रारंभिक शिक्षा उन्हें घर में ही मिली। उन्होंने बाद में बलराम पुरी से शास्त्रीय संगीत सीखा। नौ साल की उम्र में कविता को स्वर सम्राज्ञी लता मंगेशकर के साथ बांग्ला भाषा में एक गीत गाने का मौका मिला। यहीं से उन्होंने पार्श्वगायन के क्षेत्र में आने का फैसला किया।

गायकी
मुंबई के सेंट जेवियर कॉलेज में स्नातक करने के दौरान कविता हर प्रतियोगिता में बढ़-चढ़कर हिस्सा लेती थीं। यही वक्त था, जब एक कार्यक्रम में मशहूर गायक मन्ना डे ने उनका गाना सुना और उन्हें विज्ञापनों में गाने का मौका दिया।

फिल्मो में गायन
साल 1980 में कविता ने अपना पहला पार्श्व गीत काहे को ब्याही मांग भरो सजना गाया। हालांकि यह गाना बाद में फिल्म से हटा दिया गया था।
साल 1985 में फिल्म प्यार झुकता नहीं के गानों ने उन्हें पार्श्व गायिका के रूप में पहचान दिलाई। इसके बाद फिल्म मिस्टर इंडिया के गाने हवा हवाई और करते हैं हम प्यार ने उन्हें सुपरहिट गायिका का दर्जा दिलाया।
90 के दशक में कविता कृष्णमूर्ति हिंदी सिनेमा की अग्रणी पार्श्व गायिका बनकर उभरीं। फिल्म 1942: अ लव स्टोरी में गाए उनके गाने आज भी पसंद किए जाते हैं। उन्होंने अपने करियर में आनंद-मिलिंद, उदित नारायण, ए.आर. रहमान, अनु मलिक जैसे गायकों व संगीत निर्देशकों के साथ काम किया है।
कविता ने एक बार एक साक्षात्कार में बताया था कि बचपन में उनको अभिनेता दिलीप कुमार बहुत पसंद थे। वह जब बड़ी हो रही थीं, तब अभिनेताओं में संजीव कुमार को पसंद करती थीं। उन्हें अमिताभ बच्चन और आमिर खान भी पसंद हैं।
अभिनेत्रियों में श्रीदेवी, रानी मुखर्जी, काजोल और प्रीति जिंटा पसंद हैं। शबाना आजमी को वह बेहतरीन अभिनेत्री मानती हैं। कविता ने शबाना आजमी, श्रीदेवी, माधुरी दीक्षित, मनीषा कोइराला और ऐश्वर्या राय सरीखी शीर्ष की अभिनेत्रियों के लिए गाने गाए हैं।
कविता वायलिन वादक एल. सुब्रमण्यम की पत्नी हैं। एक साक्षात्कार में उन्होंने बताया था एक बार उन्हें गायक हरिहरन के साथ मिलकर सुब्रमण्यम के लिए गाना गाना था, तब उनकी शादी नहीं हुई थी।

 पुरस्कार 
 फ़िल्मफ़ेयर पुरस्कार 
 वर्ष  गीत  फिल्म  संगीत निर्देशक  गीतकार  1995  "प्यार हुआ चुपके से" 1942: अ लव स्टोरी राहुल देव बर्मन जावेद अख्तर 1996 "मेरा पिया घर आया" याराना अनु मलिक  माया गोविंद  1997 "आज मैं ऊपर" खामोशी जतिन-ललित मजरुह सुल्तानपुरी  2003   "डोला रे डोला" श्रेया घोषाल के साथ साझा देवदास इस्माइल दरबार नुसरत बद्र पद्मा श्री

बाहरी कड़ियाँ

श्रेणी:भारतीय फिल्म पार्श्वगायक
श्रेणी:1958 में जन्मे लोग
श्रेणी:पद्मश्री प्राप्तकर्ता
कविता के नये प्रतिमान डॉ॰ नामवर सिंह द्वारा लिखी गई आलोचना की पुस्तक है। इस पुस्तक पर डॉ॰ नामवर सिंह को १९७१ का हिन्दी साहित्य अकादमी पुरस्कार मिला है।

 सन्दर्भ 

श्रेणी:साहित्य अकादमी द्वारा पुरस्कृत हिन्दी भाषा की पुस्तकें
श्रेणी:२०वीं सदी का साहित्य
श्रेणी:नामवर सिंह
श्रेणी:हिंदी आलोचना
200कविता कोश का लोगोकड़ी:.
कविता कोश अंतरजाल पर उपलब्ध भारतीय काव्य के सबसे बड़े और सुव्यवस्थित स्रोतो में से एक है। विकि तकनीक पर आधारित इस कोश की वेबसाइट पर हिन्दी
 व उर्दू भाषा के प्रमुख कवियों की कृतियों का संकलन है। इसके अतिरिक्त कविता कोश में अनूदित रचनाओं तथा लोकगीतो को भी संग्रहित किया गया है। यूनिको आधारित होने की वजह से कविता कोश में उपलब्ध सामग्री को किसी भी कम्प्यूटर पर बिना किसी विशेष सॉफ्टवेयरफ़ॉन्ट के पढ़ा जा सकता है।

 इतिहास व विकास 
कविता कोश की आधारशिला 05 जुलाई 2006 को श्री ललित कुमार द्वारा रखी गई थी। कोश को स्थापित करने के पीछे श्री कुमार का उद्देश्य अंतरजाल पर यहाँ-वहाँ बिखरे हिन्दी काव्य को एक स्थान पर एकत्र करना था। शुरुआती कुछ महीनों में कविता कोश के ढाँचे में तेजी से परिवर्तन हुए। धीरे-धीरे कोश को इसका स्वरूप मिलने लगा और इसमें हिन्दी-काव्य सुव्यवस्थित रूप से संकलित होने लगा। जल्द ही कविता कोश टीम नामक एक समूह की स्थापना की गई। कोश के योगदानकर्ताओं में से कुछ का चुनाव कर के बने इस समूह का उद्देश्य कोश के विकास को नियंत्रित करने के साथ-साथ इसकी भावी दिशा को निर्धारित करना भी है।

कविता कोश की शुरुआत में में केवल 15 कवियों के नाम कोश में सूचीबद्ध किये गए थे। स्थापना का एक वर्ष पूरा होते-होते कोश में 3000 से अधिक पन्ने बन चुके थे और करीब 200 रचनाकारों की 2500 से अधिक रचनाएँ इसमें संकलित कर ली गईं थी। कविता कोश टीम ने दिसम्बर 2007 के अंत में लोक गीतों और धार्मिक लोक रचनाओं के साथ-साथ भारतीय और विदेशी भाषाओं से हिन्दी में अनूदित काव्य रचनाओं के संकलन का कार्य भी आरम्भ किया। संस्कृत, बांग्ला, पंजाबी और राजस्थानी जैसी भारतीय भाषाओं के अतिरिक्त रूसी, स्पेनिश, स्वीडिश एवं जापानी इत्यादि भाषाओं से अनूदित काव्य रचनाएँ अब कविता कोश में संकलित हैं।

 विभाग और श्रेणियाँ 
कविता कोश में निम्नलिखित विभागों में रचनाएँ संकलित की गयी हैं:

 हिन्दी  उर्दू काव्य-रचनाएँ 
यह कविता कोश का मुख्य विभाग है। रचनाकारों की सूची के अंतर्गत रचनाकारों के नामों को वर्णमाला क्रम में संकलित किया गया है। इस सूची में काव्य के सभी कालों, युगों और विधाओं से संबंधित रचनाकार जोड़े गये हैं। रचनाकारों की काव्य रचनाओं के अतिरिक्त रचनाकार का परिचय भी कोश में उपलब्ध है। रचनाओं को विधाओं (जैसेकि दोहा, सोरठा, पद, चौपाई, रुबाई, ग़ज़ल, नज़्म, त्रिवेणी, सॉनेट, नवगीत इत्यादि) के आधार पर भी वर्गीकृत किया जाता है।

 लोकगीत 
इस विभाग में भारत के विभिन्न प्रांतो में प्रचलित लोकगीतों का संग्रह है। राजस्थानी, भोजपुरी, पंजाबी, छत्तीसगढ़ी, अवधी, ब्रजभाषा, बुंदेली, हरयाणवी, कन्नौजी, खड़ी बोली, माड़िया, गोंड इत्यादि अनेकों भाषाओं और बोलियों में गाए जाने वाले लोकगीत कविता कोश में संकलित किये जा चुके हैं।

 अनूदित रचनाएँ 
भारतीय और विदेशी भाषाओं से हिन्दी में अनूदित काव्य को संकलित करने के लिये इस विभाग का निर्माण किया गया। इस समय यह विभाग रूसी, जापानी, स्वीडिश, फ़िन्निश, स्पानी, तुर्की, अरबी, पोलिश, इतालवी, जर्मन, यहूदी और चीनी जैसी विदेशी भाषाओं के अलावा बांगला, राजस्थानी, पंजाबी, संस्कृत, तेलगु और असमिया जैसी भारतीय भाषाओं में रचे गये और फिर हिन्दी में अनूदित किये गये काव्य से परिपूर्ण है।

 अन्य 
धार्मिक लोक रचनाएँ

फ़िल्मी गीत

 इन्हें भी देखें 
गद्य कोश

 बाहरी कड़ियाँ 
 कविता कोश का जालस्थल
 कविता कोश में सूचीबद्ध रचनाकार
 

श्रेणी:हिन्दी साहित्य
श्रेणी:अंतरजाल
श्रेणी:जाल-पत्रिका
श्रेणी:हिन्दी
श्रेणी:हिन्दी पत्रिकाएँ
श्रेणी:साहित्यिक पत्रिकाएँ
कविता कौमुदी हिन्दी के लोक कवि रामनरेश त्रिपाठी इसके संपादक है। इसके रचनाकार बारहठ कवि गोविंद गिल्लाभाई है यह उन 15 हजार से भी अधिक लोकगीतों का संग्रह है जिन्हें त्रिपाठी जी ने 1925 और 1930 के बीच अवध के गाँव-गाँव में घूम कर संग्रह किया था। सन 1928 के अंत में प्रकाशित इस पुस्तक की प्रथम प्रति महात्मा गाँधी को भेंट की गई थी और उन्होंने मुक्त कंठ से इस प्रयास की सराहना की थी।

कविता कौमुदी पढ़कर विश्वकवि रवीन्द्रनाथ ठाकुर ने उन्हें लिखा था  
 आपनार संकलित कविता कौमुदी ग्रंथखानि पाठ करिया परितृप्ति लाभ करियाछि। हिंद-कवितार ए रूप सुंदर एवं धारावाहिक संग्रह आमि आर कोथाओ देखा नाईं। अपनी, एई कवितागुलि प्रकाश करिया भारतीय साहित्यानुरागी व्यक्तिमात्र केइ चिरकृतज्ञता पाशे आबद्ध करियाछेन।  

कविता कौमुदी में लोककाव्य के विविध रूपों  सोहर, कजरी, बिरहा, होरी, मेला गीत, विवाह गीत, विदाई गीत आदि शामिल हैं। इसमें अहीर, कहार, तेली, गड़रिया, धोबी और चमारों के गीतों का भी अदभुत संग्रह है। लोकगीतों की तलाश में लोककवि ने बंगाल, पंजाब, गुजरात, महाराष्ट्र, साउथ और कश्मीर से लेकर नेपाल तक की यात्राएं की थीं। प्रांतीय भाषाओं के गीतों की झलक भी इस पुस्तक की अलग उपलब्धि है।

बाहरी कड़ियाँ
कविताकौमुदी भाग-१ (भारत का अंकीय पुस्तकालय)
कविताकौमुदी भाग-३ (१९२८) (भारत का अंकीय पुस्तकालय)

श्रेणी:हिन्दी साहित्य
कविता कौशिक (जन्म: १५ फरवरी, १९८८अचानक ही होगी मेरी शादी: कविता कौशिक । नवभारत टाइम्स। रीना पारीक। १७ सितंबर २०१०। अभिगमन तिथि: ८ जून २०१२) एक भारतीय फ़िल्म अभिनेत्री हैं, जो सब टीवी के प्रसिद्ध धारावाहिक एफ़.आई.आर में प्रमुख चरित्र में अभिनय करती हैं। ये अपने माता - पिता की एकमात्र संतान हैं। इन्होंने अपने कैरियर का आरंभ बालाजी टेलीफिल्म्स के कुटुंब नामक धारावाहिक से की थी। मुंबई आने से पहले कौशिक अपने कॉलेज के दिनों में विभिन्न घटनाओं की मेजबानी करतीं हुईं जानी जाती थीं। कुटुंब धारावाहीक के बाद लोगों ने उन्हें कहानी घर घर की में मान्यता नामक किरदार में देखा। इन दो दैनिक धारावाहिकों के अलावा कौशिक को कुमकुम और सी आई डी जैसे लोकप्रिय धारावाहिकों में भी देखा गया है।

 एफ आई आर (धारावाहिक) 
कौशिक को जीवन में सबसे बड़ी उपलब्धि सब टीवी के धारावाहिक एफ आई आर (धारावाहिक) से मिली। जिसमे उनका चरित्र चन्द्रमुखी चौटाला नामक दबंग एवं शिक्षित युवती का है। वे हरियाणा से हैं और उसी तरह के हरियाणवी उच्चारण से बोलती हैं, जिसके साथ दो हवलदार, मुलायम सिंह गु्लगुले और गोपीनाथ गंडोत्रा है। चौथा किरदार, बजरंग पांडे, एक पुलिस इंस्पेक्टर है और वह का सब-इंस्पेक्टर चन्द्रमुखी चौटाला का अधिकारी है।

 टेलीविजन धारावाहिक 
 अरे दीवानों मुझे पहचानो (धारावाहिक मेजबान)
 एफ आई आर (धारावाहिक) (चन्द्रमुखी चौटाला)
 दिल क्या चाहता है (नारी)
 कुमकुम- एक प्यारा सा बंधन (नैना)
 कहानी घर घर की (मान्यता)
 रीमिक्स (पल्लवी)
 तुम्हारी दिशा (पूरिनिता)
 नाच बलिए-3 (स्वयं)
 केसर (कादंबरी)
 घर एक सपना (वंशिका)
 कुटुंब (मोनिका मल्होत्रा)

 फिल्मोग्राफी 
 एक हसीना थी 
 मुंबई कटिंग 
 फाइलम सिटी

 सन्दर्भ 

 बाहरी कड़ियाँ 
 

श्रेणी:1988 में जन्मे लोग
श्रेणी:जीवित लोग
श्रेणी:भारतीय टेलीविज़न अभिनेत्री
श्रेणी:दिल्ली के लोग
कविता क्या है आचार्य रामचंद्र शुक्ल का सैद्धांतिक निबंध है।

 विशेषताएँ 

 इन्हें भी देखें 

 संदर्भ 

श्रेणी:रामचंद्र शुक्ल
श्रेणी:हिंदी आलोचना
श्रेणी:निबंध
कविता खाँ कविता तार्इं  सिन्धी भाषा के विख्यात साहित्यकार सतीश रोहरा द्वारा रचित एक समालोचना है जिसके लिये उन्हें सन् 2004 में सिन्धी भाषा के लिए साहित्य अकादमी पुरस्कार से सम्मानित किया गया।

सिन्धु वारनि खे सलामु 

सिन्धु वारनि खे सव सलाम कयो !
सिन्धु वारनि खे सव सलाम कयो !
सिन्धी ॿोलीअ में जिनि क़लामु कयो !!

अंग्रेज़ी ! ॿोले न अंग्रेज़ बणो ! 
अंग्रेज़ी ! ॿोले न अंग्रेज़ बणो !
सिन्धी थियण ते सदाईं मानु कयो !!

ॿियनि जे बाबनि खे पूॼिण जे बदिरां ! 
ॿियनि जे बाबनि खे पूॼिण जे बदिरां ! 
पंहिंजे वॾिड़नि जी शेवा जामु कयो !!

सिन्धु वारनि खे सव सलाम कयो !
सिन्धु वारनि खे सव सलाम कयो !
सिन्धी ॿोलीअ में जिनि क़लामु कयो !!

साईं ! चवंदी आ, सभखे सिन्धी ! 
साईं ! चवंदी आ, सभखे सिन्धी !
जहिंमें वेदनि जो ज्ञानु, आहे भरियो !!

ॿोली ! ॿोलनि जो ढेरु नाहे निजो ! 
ॿोली ! ॿोलनि जो ढेरु नाहे निजो !
ॿोलीअ ! बांदर मां, इन्सानु कयो !!

सिन्धु वारनि खे सव सलाम कयो !
सिन्धु वारनि खे सव सलाम कयो !
सिन्धी ॿोलीअ में जिनि क़लामु कयो !!

प्रेमु तनवाणी - 9685943880

साभार

डॉ लाल थदानी
पूर्व अध्यक्ष
राजस्थान सिन्धी अकादमी जयपुर ।
कविता दासवानी  एक भारतीय-अमेरिकी लेखक हैं। उनके तीन उपन्यास भारतीय विवाह के अभ्यास के साथ संबंधित हैं, और नायिकाओं की विशेषता है जो परंपरा के साथ जाने से इनकार करती हैं। 

 कैरियर 
वह हांगकांग में बड़ी हुई, 17 साल की उम्र में दक्षिण चीन मॉर्निंग पोस्ट के एक पत्रकार के रूप में अपने करियर की शुरुआत की थी। वह 2000 में लॉस एंजिल्स में चली गईं।

उनकी पुस्तकें डायस्पोरा भारतीय समुदायों में होने वाले बदलावों का प्रतिनिधित्व करती हैं, खासकर शादी जैसे संस्थानों, परिवार में पत्नी की भूमिका, और महिलाओं के लिए बढ़ते अवसरों के बारे में लिखती है। दासवानी के हास्य और संस्कृति तनाव के संयोजन ने उनकी किताबें एक पलायनवादी पढ़त प्रदान की हैं।.

अपने जीवन में, वह एक बार भारत के नासिक, में एक आदमी को रिश्ते के लिए मिली, जिस के बारे में पता चला कि उसको बार में स्ट्रिपर्स रखने के लिए दो दिन जेल में रहना पड़ा था। रिश्ते के लिए बहुत असफल कोशिश के बाद, अंत में 36 साल की उम्र में शादी कर ली।

वह सीएनएन, सीएनबीसी एशिया और वुमेन्स वॉयर डेली के लिए एक फैशन संवाददाता रही हैं। , "",  , 2132006, . 253  7, 10 , उन्होंने कई अन्य प्रकाशनों के इलावा लॉस एंजिल्स टाइम्स और इंटरनेशनल हेराल्ड ट्रिब्यून के लिए लिखा है, और हांगकांग में साऊथ चीन मॉर्निंग पोस्ट की फैशन संपादक रही है।

 सन्दर्भ 

श्रेणी:1971 में जन्मे लोग
श्रेणी:जीवित लोग
कविता दी भूमिका  पंजाबी भाषा के विख्यात साहित्यकार सुतिन्दर सिंह नूर द्वारा रचित एक समालोचना है जिसके लिये उन्हें सन् 2004 में पंजाबी भाषा के लिए साहित्य अकादमी पुरस्कार से सम्मानित किया गया।

 सन्दर्भ 

श्रेणी:साहित्य अकादमी द्वारा पुरस्कृत पंजाबी भाषा की पुस्तकें
कविता देवी अथवा कविता बुन्देलखण्डी एक भारतीय पत्रकार और समाचार प्रस्तुतकर्ता हैं। वह नारीवादी समाचार नेटवर्क खबर 'लहरिया' की प्रधान संपादक और सह-संस्थापक हैं। देवी पहली दलित (अछूत) थीं जो एडिटर्स गिल्ड ऑफ इंडिया की सदस्य बनीं।

 सन्दर्भ 

श्रेणी:भारतीय महिला पत्रकार
कविता दलाल (जन्म-२० सितम्बर ,१९८६) एक भारतीय पेशेवर पहलवान हैं, जो कि वर्ल्ड रेसलिंग एंटरटेनमेंट (डब्लूडब्लूई) में अपने रिंग नाम "कविता देवी" नाम से जानी जाती हैं। वह भारतीय राष्ट्रीयता की डब्ल्यूडब्ल्यूई में कुश्ती करने वाली पहली महिला पेशेवर पहलवान हैं। "    1      ". .. 23  2017.  27  2017. इससे पहले कविता देवी "कविता" और "हार्ड केडी" नाम से कॉन्टिनेनेटल रेसलिंग एंटरटेनमेंट "   ". .  15  2017. के लिए खेल चुकी हैं। 
कविता देवी
व्यक्तिगत जीवन
कविता देवी दलाल का जन्म हरियाणा के जींद जिले के  में एक परिवार में हुआ था। साल २००९ में उन्होंने वैवाहिक जीवन की शुरुआत की व २०१० में अपने पहले बच्चे को जन्म देने का बाद उन्होंने खेल छोड़ने का निर्णय लिया परन्तु अपने पति के आग्रह और प्रेरणा देने से उन्होंने खेलना जारी रखा           ,  , 16  2019.। 
वेटलिफ्टिंग और पावरलिफ्टिंग करियर
देवी अंतर्राष्ट्रीय प्रतियोगिताओं में भारत का प्रतिनिधित्व कर चुकी हैं। साल २०१६ में उन्होंने दक्षिण एशियाई खेलो में ७५ किलोग्राम वर्ग में स्वर्ण जीता "   ". .  15  2017.। 
पुरस्कार
७५ किलोग्राम वर्ग में स्वर्ण पदक। "   2016:       4 ". .. 14  2017.  27  2017.

पेशेवर कुश्ती करियर
कॉन्टिनेंटल रेसलिंग करियर (२०१६-२०१७)
कविता ने द ग्रेट खली कंपनी नामक कॉन्टिनेंटल रेसलिंग एंटरटेनमेंट के प्रचार के लिए पेशेवर पहलवान के रूप में प्रशिक्षण शुरू किया। देवी ने प्रचार के लिए जून २०१६ में बीबी बुलबुल का खुली चुनौती स्वीकार की। कविता अपने पेशेवर पहलवान बनने के लिए उनके प्रशिक्षक 'द ग्रेट खलि को मुख्य प्रेरणा मानती हैं। "   ". .  15  2017. 
डब्ल्यूडब्ल्यूई
एनएक्सटी(९२०१७-वर्त्तमान )
१३ जुलाई को उन्हें माई यंग क्लासिक प्रतियोगिता के प्रतिभागियों में से एक घोषित किया गया था। २७ अगस्त को कविता पहले दौर में डकोटा काई द्वारा बहार कर दी गयी थी।,  (28  2017). "     :   ,   ,   ,    ". .  15  2017. १५ अक्तूबर २०१७ को डब्लूडब्लूई द्वारा घोषणा की गयी कि  कविता ने अनुबंधन पर हस्ताक्षर किये हैं, जिसके अंतर्गत वह जनवरी २०१८ में उन्ही के प्रदर्शन केंद्र में प्रशिक्षण करेंगी।  
डब्ल्यूडब्ल्यूई सुपरलीग (भारत)
जनवरी २०१९ में उन्होंने डब्ल्यूडब्ल्यूई सुपरलीग भारत में करने के लिए खिलाड़ियों का चयन करना शुरू किया हैं।           ,  , 16  2019.      
सन्दर्भ

श्रेणी:भारतीय महिला
श्रेणी:1986 में जन्मे लोग
श्रेणी:पहलवान
श्रेणी:कुश्ती